|  |
| --- |
| **NOTĂ DE FUNDAMENTARE**  la proiectul Ordinului ministrului Infrastructurii și Dezvoltării Regionale „Cu privire la aprobarea Programul național de control al calității în domeniul  securității aeronautice” |
|  |
| **1. Denumirea sau numele autorului şi, după caz, a/al participanţilor la elaborarea proiectului actului normativ** |
| Ordinului ministrului Infrastructurii și Dezvoltării Regionale „Cu privire la aprobarea Programul național de control al calității în domeniul securității aeronautice” (*în continuare - PNCCSA*), a fost elaborat de către Autoritatea Aeronautică Civilă. |
| **2. Condiţiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Prezentul proiect este elaborat în temeiul prevederilor art. 4 alin. (2) lit. d), art. 54 din Legea nr. 192/2019 privind securitatea aeronautică (Monitorul Oficial al Republicii Moldova, 2019, nr. 400-406, art. 356) și asigură implementarea măsurilor subsecvente ale Legii sus menționate. |
| 2.2. Descrierea situaţiei actuale şi a problemelor care impun intervenţia, inclusiv a cadrului normativ aplicabil şi a deficienţelor/lacunelor normative |
| Ca urmare a modificărilor operate în Programul național de securitatea aeronautică, aprobat prin HG nr. 124/2021, modificat prin HG nr. 942/2023 pentru modificarea Hotărârii Guvernului nr. 124/2021 cu privire la aprobarea Programului național de securitate în domeniul aviației civile, se impune și ajustarea actelor subsecvente de punere în aplicare al acestuia.  Menționăm că necesitatea operării modificărilor în Programul național de securitatea aeronautică se datorează avansării gradului de armonizare prin transpunerea tuturor amendamentelor incluse în actele UE de bază.  Respectiv, proiectul PNCCSA se completează cu o serie de noțiuni noi, sunt revizuite, completate și expuse în redacții noi majoritatea Secțiunilor și Subsecțiunilor la Capitolele acestuia. Suplimentar, actul este elaborat conform cerințelor de tehnică legislativă în conformitate cu rigorile Legii nr. 100/2017 cu privire la actele normative, precum și modificări de ordin redacțional. |
| **3. Obiectivele urmărite şi soluţiile propuse** |
| 3.1. Principalele prevederi ale proiectului şi evidenţierea elementelor noi |
| Proiectul urmărește executarea prevederilor Legii nr. 192/2019 privind securitatea aeronautică, în speță reglementările ce țin de atribuțiile autorității administrative de implementare și realizare a politicilor în domeniul aviației civile, (Autoritatea Aeronautică Civilă (AAC)), și anume elaborarea, aplicarea și menținerea unui program național de control al calității în domeniul securității aeronautice. Scopul principal fiind actualizarea, perfecționarea și aplicarea unui sistem de intervenție din partea AAC ce va permite depistarea și remedierea rapidă a deficiențelor de securitate aeronautică.  Totodată, proiectul actualizează și creează noi prevederi legale în scopul evaluării continue a nivelului securității aviației civile şi a monitorizării conformității măsurilor și procedurilor de securitate aeronautică aplicate conform Legii privind securitatea aeronautică.  Obiectivele Programului sunt verificarea, prin intermediul activităților de monitorizare, a conformității măsurilor și procedurilor de securitate aeronautică și determinarea nivelului de conformitate cu prevederile Legii privind securitatea aeronautică 192/2019, ale Programului național de securitate în domeniul aviației civile, și ale altor acte normative din domeniul securității aeronautice.  Proiectul reglementează următoarele componente:  - structura organizațională, responsabilitățile și resursele umane ale autorității care desfășoară activitățile de monitorizare a conformității;  - competențele și calificările necesare pentru auditorii de securitate aeronautică;  - activitățile de monitorizare a conformității, inclusiv scopul auditurilor, inspecțiilor și testelor de securitate aeronautică;  - frecvența auditurilor și inspecțiilor de securitate aeronautică;  - clasificarea conformității măsurilor și procedurilor de securitate aeronautică aplicate, corespunzător sistemului de clasificare a conformității;  - expertize, în cazul în care este necesară reevaluarea măsurilor şi procedurilor de securitate aeronautică;  - activitățile de remediere a deficiențelor de securitate, care includ detalii privind raportarea acestora, acțiunile subsecvente și remedierea, în scopul asigurării conformității cu normele de securitate aeronautică;  - prezentarea rapoartelor privind activitățile de monitorizare a conformității desfășurate, care includ, după caz, schimbul de informații dintre autoritățile și structurile cu competențe în domeniul securității aviației civile privind nivelurile de conformitate a măsurilor şi procedurilor de securitate aeronautică aplicate;  - procesul de monitorizare a unui aeroport;  - măsurile care trebuie luate de operatorul aeronautic şi de entitatea aeronautică în materie de control intern al calității. |
| 3.2. Opţiunile alternative analizate şi motivele pentru care acestea nu au fost luate în considerare |
| Nu există opțiuni alternative |
| **4. Analiza impactului de reglementare** |
| 4.1. Impactul asupra sectorului public |
| Nu are impact asupra sectorului public. |
| 4.2. Impactul financiar şi argumentarea costurilor estimative |
| Nu are impact financiar. |
| 4.3. Impactul asupra sectorului privat |
| Nu este |
| 4.4. Impactul social |
| Nu are impact social |
| 4.4.1. Impactul asupra datelor cu caracter personal |
| Nu are impact aupra datelor cu caracter personal |
| 4.4.2. Impactul asupra echităţii şi egalităţii de gen |
| Nu are impact asupra echității și egalității de gen |
| 4.5. Impactul asupra mediului |
| Nu are impact asupra mediului |
| 4.6. Alte impacturi şi informaţii relevante |
| Nu sunt. |
| **5. Compatibilitatea proiectului actului normativ cu legislaţia UE** |
| Proiectul transpune parțial Regulamentul (CE) nr. 300/2008 al Parlamentului European și al Consiliului Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securităţii aviaţiei civile și de abrogare a Regulamentului (CE) nr. 2320/2002, publicat în Jurnalul Oficial al Uniunii Europene L 97 din 9 aprilie 2008, astfel cum a fost modificat prin Regulamentul (UE) nr. 18/2010 al Comisiei din 8 ianuarie 2010. În acest sens a fost elaborat și completat tabelul de concordanță corespunzător rigorilor Legii nr. 100/2017 cu privire la actele normative, precum și a HG nr. 1171/2018 pentru aprobarea Regulamentului privind armonizarea legislației Republicii Moldova cu legislația Uniunii Europene. |
| 5.1. Măsuri normative necesare pentru transpunerea actelor juridice ale UE în legislaţia naţională |
| *a) obiectivele actului juridic al UE:*  *-* Instituirea și punerea în aplicare a măsurilor detaliate de implementare a standardelor de bază comune pentru protejarea aviației civile împotriva actelor de intervenție ilicită care pun în pericol securitatea aviației civile.  *b) gradul de transpunere a actului juridic al UE, precizându-se dacă transpunerea este totală, parţială sau selectivă:*  Proiectul național asigură **transpunerea parțială** a actului UE.  c) argumentarea introducerii unor reglementări care nu sunt prevăzute expres în actul juridic al UE şi/sau care depăşesc cerinţele minime stabilite de acesta:  - |
| 5.2. Măsuri normative care urmăresc crearea cadrului juridic intern necesar pentru implementarea legislaţiei UE |
| - |
| **6. Avizarea şi consultarea publică a proiectului actului normativ** |
| Proiectul de hotărâre va fi consultat și avizat cu autoritățile responsabile de implementarea prevederilor conținute în proiect, instituțiile interesate, operatorii aerieni, etc., în conformitate cu prevederile Legii nr. 100/2017 cu privire la actele normative.  În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului hotărârii Guvernului a fost plasat pe pagina web oficială a MIDR – compartimentul „Transparența”, directoriul „Transparență decizională/Anunțuri de inițiere a politicilor”, iar proiectul de hotărâre va putea fi accesat în directoriul „Transparență decizională/Anunțuri privind consultările publice” și pe portalul guvernamental www.particip.gov.md după anunțarea în cadrul Ședinței secretarilor generali.  Informația privind rezultatele procesului de avizare și consultare publică va fi reflectată în Tabelul privind sinteza obiecțiilor și propunerilor. |
| **7. Concluziile expertizelor** |
| *a) Constatările expertizei anticorupție*  Proiectul va fi supus expertizei anticorupție în conformitate cu prevederile art.36 din Legea nr. 100/2017 cu privire la actele normative.  Informația privind rezultatele expertizei anticorupție urmează a fi inclusă în Tabelul privind sinteza obiecțiilor și propunerilor urmare recepționării raportului anticorupție.  *b) Constatările expertizei de compatibilitate*  Proiectul va fi supus expertizei de compatibilitate cu legislația Uniunii Europene în conformitate cu prevederile art. 35 din Legea nr. 100/2017 cu privire la actele normative fiind solicitată expertiza Centrului de Armonizare a Legislației. Urmare recepționării avizului CAL, la necesitate va fi ajustat și/sau completat Tabelul de Compatibilitate.  *c) Constatările expertizei juridice*  Proiectul va fi supus expertizei juridice conform art.37 din Legea nr.100/2017 cu privire la actele normative.  Informația privind rezultatele expertizei juridice urmează a fi inclusă în Tabelul privind sinteza obiecțiilor și propunerilor. |
| **8. Modul de încorporare a actului în cadrul normativ existent** |
| - |
| **9. Măsuri necesare pentru implementarea prevederilor proiectului actului normativ** |
| - |

**Secretar general Angela ȚURCANU**